Diari Oficial de la Generalitat Valenciana


Sumari del DOGV 8721, del 20-01-2020 (2020/312)

RESOLUCIÓ de 20 desembre de 2019, de la directora general d'Universitats, per la qual es concedeixen les beques per a l'alumnat que finalitzarà els estudis universitaris en les universitats públiques de la Comunitat Valenciana durant el curs 2019/2020.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/312


Data del document
:   20-12-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 20 desembre de 2019, de la directora general d'Universitats, per la qual es concedeixen les beques per a l'alumnat que finalitzarà els estudis universitaris en les universitats públiques de la Comunitat Valenciana durant el curs 2019/2020. [2020/312]  
Per mitjà de l'Ordre 24/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que finalitze els estudis universitaris en les universitats públiques de la Comunitat Valenciana.  
Per mitjà de la Resolució d'11 de juliol de 2019 de la Conselleria d'Innovació, Universitats, Ciència i Societat Digital, es convoquen les beques per a l'alumnat que finalitze els estudis universitaris durant el curs 2019/2020 en les universitats públiques de la Comunitat Valenciana.  
D'acord amb el que es preveu en l'article 4 de l'Ordre 24/2016 i en l'apartat 5 de la resolució esmentades anteriorment, aquestes beques s'adjudicaran, en primer lloc, a l'alumnat al qual li reste un màxim de díhuit crèdits per a finalitzar els estudis. Subsidiàriament, si hi ha crèdit disponible, la beca es concedirà a l'alumnat al qual li reste un màxim de 24 crèdits per a finalitzar els estudis.  
En data 20 de desembre de 2019, la comissió establida en l'article 15 de l'Ordre 24/2016 i en l'apartat 16 de la Resolució d'11 de juliol de 2019, esmentades anteriorment, valora les sol·licituds presentades per l'alumnat al qual li resta un màxim de 24 crèdits per a finalitzar els estudis universitaris en el curs acadèmic 2019-2020 i emet l'informe corresponent en el qual es concreta el resultat de la valoració efectuada.  
D'acord amb això, la Subdirecció General d'Universitat, Investigació i Ciència, com a òrgan instructor del procediment, i a la vista dels informes de l'òrgan col·legiat, eleva la proposta de concessió a la directora general d'Universitats, que, per delegació de la consellera d'Innovació, Universitats, Ciència i Societat Digital, establida en l'article 17 de l'Ordre 24/2016 i en l'apartat 18 de la Resolució d'11 de juliol de 2019, esmentades anteriorment, resol:  
  
Primer  
Concedir la beca per a la realització d'estudis universitaris durant el curs acadèmic 2019/2020 en les universitats públiques de la Comunitat Valenciana a les persones sol·licitants a les quals els resta un màxim de 24 de crèdits per a finalitzar els estudis universitaris, que compleixen els requisits establits en la resolució de convocatòria i s'indiquen en l'annex I d'aquesta resolució.  
  
Segon  
Denegar la beca a les persones sol·licitants que figuren en l'annex II d'aquesta resolució perquè no compleixen algun dels requisits establits en la resolució de convocatòria.  
  
Tercer  
Sufragar el cost d'aquesta beca amb càrrec a l'aplicació pressupostària 45.75.78.342.80.1, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, del pressupost de la Generalitat 2019, dotada amb un import global de 90.301.914 - (trenta milions huit-cents mil euros), i destinar-hi un import màxim de 150.000 euros.  
Compensar les universitats públiques valencianes amb un import global de 115.528,31 - en concepte de taxa de matrícula de l'alumnat que figura en l'annex I, amb el següent desglossament:  
  
Universitat Crèdits en 3a matrícula Crèdits en 4a matrícula Import total  
U. València 9.823,64 11.989,28 21.812,92  
U Politècnica 20.033,55 11.720,67 31.754,22  
U. Alacant 24.360,09 18.877,44 43.237,53  
U. Jaume I 9.092,28 4.931,10 14.023,38  
U. Miguel Hernández 1.474,88 3.225,38 4.700,26  
TOTAL 64.784,44 50.743,81 090.585,31  
  
  
Quart  
Ordenar la publicació el Diari Oficial de la Generalitat Valenciana de les relacions de sol·licitants a qui es concedeix o es denega la subvenció en.  
  
Cinqué  
Publicar la relació de sol·licitants als quals es concedeix o es denega la subvenció, en la pàgina web següent de la Conselleria d'Innovació, Universitats, Ciència i Societat Digital:  
http://innova.gva.es/es/web/universidad/ayudas-y-becas  
  
Sisé  
Aquesta resolució produirà efectes des del moment de la signatura.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la consellera d'Innovació, Universitats, Ciència i Societat Digital en el termini d'un mes comptat des de l'endemà de ser publicada, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de desembre de 2019.- La directora general d'Universitats: Pilar Ezpeleta Piorno.